CELEX: 32017R0268
Language: hu
Date: 2017-02-14 00:00:00
Title: A Bizottság (EU) 2017/268 végrehajtási rendelete (2017. február 14.) egyes áruk Kombinált Nómenklatúra szerinti besorolásáról

17.2.2017   
            
            
               HU
            
            
               Az Európai Unió Hivatalos Lapja
            
            
               L 40/1
            
         A BIZOTTSÁG (EU) 2017/268 VÉGREHAJTÁSI RENDELETE
   (2017. február 14.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
   mivel:
   
               (1)
            
            
               A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. február 14-én.
      
         
            a Bizottság részéről,
         
         
            az elnök nevében,
         
         Stephen QUEST
         
            főigazgató
         
         
            Adóügyi és Vámuniós Főigazgatóság
         
      
   
   
      (1)  HL L 269., 2013.10.10., 1. o.
   
   
      (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  A termék az alábbi alkotórészekből összeállított fehér tablettákból áll:
                  
                              —
                           
                           
                              szteviol glikozidok,
                           
                        
                              —
                           
                           
                              nátrium-karbonát,
                           
                        
                              —
                           
                           
                              nátrium-citrát,
                           
                        
                              —
                           
                           
                              leucin.
                           
                        200 db tabletta (egyenként 56 mg) zsebméretű adagolóban a kiskereskedelmi forgalom számára kiszerelve.
                  A termék energiaértéke tablettánként 0,06 kcal.
               
               
                  2106 90 92 
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a 38. Árucsoporthoz tartozó Megjegyzések 1.b) pontja, valamint a 2106 , 2106 90  és 2106 90 92  KN-kód szövege határozza meg.
                  A 38. Árucsoporthoz tartozó Megjegyzések 1.b) pontja értelmében a termék nem tekinthető a 38. Árucsoportba tartozó vegyipari terméknek, mivel élelmiszerek készítéséhez használt tápértékkel rendelkező anyagokat tartalmaz. A tápérték nagyságára nézve nincs küszöbérték megállapítva.
                  A szteviol glikozidok és a leucin tápértékkel rendelkező anyagoknak tekintendők (lásd még a 38. Árucsoporthoz tartozó Harmonizált Rendszer Magyarázat [HR Magyarázat] Általános rendelkezéseinek hátulról a harmadik és második bekezdését.)
                  Édesítőszerből és édesítési célokra használt élelmiszerből álló készítményeket (például tablettákat) a 2106  vtsz. alá kell besorolni (lásd még a 2106  vtsz.-hoz tartozó HR Magyarázat 10. pontját).
                  Ezért a terméket a 2106  vtsz., a 2106 90 92  KN-kód alá tartozó élelmiszer-készítményként kell besorolni.